Hiroshima elanikud polnud siiamaani tunda saanud õhurünnakute õudust. Selle kohta levisid linnas kõige erinevamad kuuldused. Ühes väitsid, et Hiroshimat säästetakse, kuna paljud Ühendriikides elavad jaapanlased on pärit just siit. Teised arvasid, et jänkid kardavad oma pommidega tabada kusagil läheduses paiknevat ameerika sõjavangide laagrit. Kolmandad kinnitasid, et Hiroshimas elab keegi Ameerika Ühendriikide presidendi sugulastest.